钦定古今图书集成/明伦汇编/官常典/第722卷 > 高敏
## 钦定古今图书集成/明伦汇编/官常典/第722卷 > 高敏

按《宋史忠义传》：“敏，登州人，为泾原指使，数与西夏战，
遭重伤。范仲淹、韩琦皆荐之，为阁门祗候，历利州路
邠宁、环庆都监，主蕃部事。羌围大顺城，偏将赵怀德
力战，其下以银买级，主帅李复圭以所部不整，欲治
之。敏言怀德善用人，战必胜，当略其小过，且蕃官难
强以汉法。复圭乃止。羌人声言将出鄜延，敏屡白复”
圭曰：“兵家之事，声东击西。环庆尝破白豹、金汤，结衅
巳深，不可不备。”已而累以兵三十万来寇，总管杨遂
驻兵大义，以敏为先锋将。夏人攻夺大顺水砦，敏出
通路，自寅及午，且战且前，多所斩获。次榆木，援兵不
至，中流矢死，年五十七。官止东头供奉官。诏赠嘉州
刺史，录其三子为侍禁殿直。